NaiveNeuron/SloPal huggingface dataset:
Milanová, Natália, poslankyňa NR SR (2019-02-18):
Ďakujem veľmi pekne za slovo. Veronika, ja ti ďakujem za tvoju snahu, s ktorou každodenne neustále poukazuješ na to, čo sa v tejto krajine deje. Ja pri tých kauzách všetkých sa neustále prekvapujem, že kam až tá hranica absurdít sa dokáže posúvať, lebo vždy je tam ešte niečo, čo by mi v živote nenapadlo. Ale k tej praktickej stránke, ako napr. nezverejňovanie hodnotiteľov. No dnes už je dobrou praxou aj napríklad v oblasti kultúry a rôznych fondoch, že mená hodnotiteľov, resp. členov odborných komisií sú bežne dostupné na internete pre kohokoľvek, kto je zvedavý alebo si chce požiadať o grant, o dotáciu, môže sa pozrieť, kto všetko môže byť členom jeho odbornej komisie, takže nie je to žiadna utajovaná informácia ani by to nemala byť utajovaná informácia v žiadnom..., proste nie. A to, že výsledky nik nekontroluje, to je skrátka problém, s ktorým sa boríme hádam vo všetkých sférach, pretože keď aj dokážeme urobiť tie kroky predtým, tak tá kontrola, ktorá by mala byť absolútnou neoddeliteľnou súčasťou všetkých projektov, práve tá absentuje. Tak verím, že do budúcnosti sa to zmení, viem, že na to pravidelne poukazuješ, tak treba s tým niečo robiť, lebo to je jedna veľká katastrofa. Čo sa týka tých absurdít, ja normálne som sa zamyslela pri tom, že tento stimul, tieto peniaze, ktoré mali byť určené na vedu a výskum, dostala rekonštrukcia pekárne, tým mi normálne prebehlo, prebehlo hlavou, ale skrátka v takom kontexte, že mne už tam len chýbalo znenie toho projektu, kde by asi bolo napísané, že no v tej pekárni sa budú robiť nejaké elektronické myši, ktoré budú pípať a budú utekať ľudom spred úst, aby náhodou tí ľudia netlstli tým, že ich budú jesť. Takže naozaj hranica absurdít... (Prerušenie vystúpenia časomerom.)
P. Hrušovský, predseda NR SR: (2004-09-23):
(Hlasovanie.) 127 prítomných, 1 za, 44 proti, 79 sa zdržalo, 3 nehlasovali. Návrh sme neschválili. Ďalší návrh. A. Hajduk, poslanec: Tým sme odhlasovali všetky body spoločnej správy. Teraz pristúpime k hlasovaniu o pozmeňujúcich návrhoch, ktoré vznikli z rozpravy. Prosím, dajte hlasovať o pozmeňujúcich návrhoch pána poslanca Jaduša, on dal tri pozmeňujúce návrhy, spoločne. Prosím, aby ste dali hlasovať.
Cmorej, Peter, poslanec NR SR (2022-03-18):
Ďakujem. Najprv na poslanca Kotlebu. Tak ak ste si všimli, tak ja som mierne kritizoval pána ministra aj tuto vo vystúpeniach a taktiež v nejakých rozhovoroch som viackrát teda adresoval výčitku, že doteraz sme nič neurobili v tejto veci, takže to sa pýtajte pána ministra a nie mňa, že prečo to je tak. K pánovi Beluskému. No ja nechcem, chcem, aby bola zablokovaná možnosť dať poslanecký návrh v tejto istej veci, keďže mám určitý slovný prísľub, že kedy sa to bude najneskôr riešiť. A ešte sa vrátim naspäť ku poslancovi Kotlebovi. No tak to som nehovoril o vláde, hovoril som o postoji v koalícii k opozičným návrhom a ak chcete teda nejaký dobrý tip, tak ono to je aj tým, že aké návrhy predkladáte. Keby ste viac predkladali takýchto návrhov, ktoré aspoň teda racionálne sa snažia niečo riešiť, nejaký problém, a menej populizmu, ako je napríklad ďalší bod, tak možno by sa aj inak koalícia k tomu stavala a možno by sa vám sem-tam nejaký návrh aj podarilo presadiť.
V. Palko, minister vnútra SR: (2003-11-05):
Do zákona o pobyte cudzincov sa navrhuje zakotviť aj nový druh prechodného pobytu z dôvodu plnenia služobných povinností civilnými zložkami ozbrojených síl. Reaguje sa tým na Zmluvu medzi štátmi, ktoré sú stranami Severoatlantickej zmluvy, a inými štátmi zúčastnenými v Partnerstve za mier vzťahujúcu sa na štatút ozbrojených síl. Návrh zákona obsahuje aj zmeny, ktoré precizujú platnú právnu úpravu pobytu cudzincov v súlade s požiadavkami praxe. Návrh zákona bol prerokovaný v určených výboroch a o pripomienkach, ktoré sú uvedené v spoločnej správe, odporúčam hlasovať tak, ako to navrhuje gestorský výbor. Vážené panie poslankyne, vážení páni poslanci, vzhľadom na uvedené si dovoľujem vás požiadať, aby ste vládny návrh zákona postúpili do tretieho čítania a v ňom ho schválili. Ďakujem vám za pozornosť.
Glváč, Martin, podpredseda NR SR (2019-06-26):
S reakciou pán poslanec Kollár, nech sa páči.
Sulík, Richard, predseda NR SR (2011-09-14):
Ďalší rečník prihlásený písomne v poradí je Jana Kiššová, ktorá vystúpi za poslanecký klub SaS. Evidentne ju prekvapila táto správa. (Povedané so smiechom. Potlesk v sále.)
Mesterová, Zuzana, poslankyňa NR SR (2024-01-11):
Áno, mám procedurálny návrh. Navrhujem, aby Ústavnoprávny výbor Národnej rady dal stanovisko k tomu, či v prípade, ak predsedajúci schôdze odoberie poslancovi alebo poslankyni slovo z dôvodu, že podľa jeho názoru faktická poznámka nesmeruje k predrečníkovi, či je povinný toto svoje rozhodnutie aj odôvodniť, aby aj teda ostatní poslanci a poslankyne mali istotu v tom, že to nie je len svojvôľa, ale jednoznačné rozhodnutie v súlade s rokovacím poriadkom. Ďakujem. (Potlesk.)
Kozelová, Monika, poslankyňa NR SR (2021-07-01):
No podľa mňa to nebol dobrý príspevok, ale však, samozrejme. Ja som bola na konferencii a bola to veľká konferencia, kde boli zástupcovia všetkých organizácií vrátane Štátnych lesov, vrátane poľovníkov. Viete, čo sa stalo? Po príhovore jednak ministra Budaja, jednak štátneho tajomníka, jednak predsedu Národnej rady, keď vyzvali Štátne lesy a vyzvali poľovníkov, aby teda predstavili svoju predstavu a svoje pripomienky k tomuto návrhu zákona. Viete, čo spravili? Zdvihli sa a odišli. Povedali, my máme svoje čísla a odišli. Bez toho, aby začali nejaký dialóg. Takto reagovali. Mali priestor, boli tam naozaj všetky organizácie, boli tam všetci riaditelia všetkých národných parkov a takto oni zareagovali. Čiže to, že to je poslanecký návrh a čo? A čo? My sme tu na to, aby sme tvorili zákony. A že to predkladajú poslanci? To je ich problém, keď sa do toho pustili, je to dôležitý zákon, prečo by to nemohli urobiť? Aký je v tom problém? Vy máte so všetkým problém, vy ničomu nerozumiete. Vy ste jak Majka z Gurunu. Však to nie je možné a teraz sa bavíme o drevospracujúcom podniku, drevospracujúcom priemysle. Prosím vás, viete, koľko píl, píl zaniklo za posledných 12 rokov? My tu len vyvážame guľatiny a to je presne to, že nosíme naspäť tie stoličky a tie stoly z Nemecka a Rakúska. Prečo zanikli tie píli?
Šudík, Tomáš, poslanec NR SR (2020-05-13):
Ďakujem za slovo. Pán Mazurek, poviem vám to takto. Myslím, že ste za rodinu rovnako ako ja. A tiež sme obidvaja presvedčení o tom, že musíme postarať sa o naše deti a o všetky deti, pretože deti sú budúcnosť. A práve tieto deti budú pracovať aj na náš dôchodok, váš, ale všetkých, ktorých sme tu. Takže sa musíme postarať, štát, o to, aby deti mali prístup k pitnej vode a bývaniu. To nie je len o tom, že zaškodili si zdroj vody, teda poškodili, a tak ho musia nejako zabezpečiť a opraviť, pretože nesmieme nechať umierať deti len preto, že majú nedostatok vody. Pretože právo na pitnú vodu nielen v osadách, ale všade musí byť pre nás všetkých prioritou a, samozrejme, samozrejmosťou. To sa týka aj chemických postrekov. Musíme zabezpečiť, aby práve tie neohrozovali pitnú vodu v studničkách v našich obciach. Nebudem sa vyjadrovať o vašich krokodíloch a leguánoch, len chcem pripomenúť, že pri pulte sa javíte ako sebavedomý mladý muž, ktorý má na všetky problémy riešenia. Ale aj váš kolega mal príležitosť zmeniť veci v Banskobystrickom kraji a nespravil žiadne zmeny. Tak namiesto pomenovania zvieratiek z vašich návštev v zoologických záhrad nám konečne ukážte reálne riešenia a nielen slová, lebo zo slov sa ľudia nenajedia. A ďakovať policajtom za to, že dobili deti v osade, je podľa mňa úbohé. Ďakujem krásne. (Potlesk.)
Grendel, Gábor, podpredseda NR SR (2021-04-30):
Pán poslanec Liba.
Laššáková, Jana, podpredsedníčka NR SR (2013-07-01):
Na vystúpenie pána predkladateľa s faktickými poznámkami sa hlásia štyria páni poslanci, pán poslanec Martvoň, Lebocký, Mičovský a Matovič. Končím možnosť prihlásiť sa s faktickými poznámkami. Nech sa páči, pán poslanec Martvoň.
Érsek, Árpád, minister dopravy a výstavby SR (2018-09-20):
A preto, som to nesledoval, ďakujem pekne. Pán poslanec Kolesár, ďakuje pán minister za otázku. Bez znalostí detailov je však ťažké vyjadrovať sa ku konkrétnej trestnej veci. Predpokladám, že trest sa menil v závislosti od právnej kvalifikácie skutku, ktorá bola výsledkom dokazovania vykonaného na hlavnom pojednávaní. O výške trestu však rozhoduje súd a minister spravodlivosti nemá oprávnenie do tohto nejakým spôsobom zasahovať. Pokiaľ bol trest uložený v rámci trestnej sadzby stanovenej Trestným zákonom za daný trestný čin, nie je možné napadnúť také rozhodnutie ani odvolaním. To, že sa trest môže javiť ako príliš mierny, nenapĺňa žiaden z dovolávacích dôvodov. Pokiaľ ide o obvineného a tú skutočnosť, že menil výpovede, je treba povedať, že obvinený môže meniť svoju výpoveď. V zásade vo všetkých demokratických štátoch platí, že obvinený ako jediný môže dokonca aj klamať bez následku stíhania za krivú výpoveď. Je na prokurátorovi, aby uniesol dôkazné bremeno obžaloby, a na zvážení súdu, ako takéto výpovede ohodnotí. Vážený pán poslanec, ťažko sa mi to aj číta, nie ešte aby som...
Pellegrini Peter, predseda NR SR (2015-11-26):
Posledný0 prihlásený, nech sa páči, pán poslanec.
Laurenčík, Milan, podpredseda NR SR (2021-10-26):
Pán poslanec Tomáš Lehotský s faktickou poznámkou.
Číž, Miroslav, podpredseda NR SR (2015-09-25):
S reakciou pán poslanec Beblavý.
Blanár, Juraj, podpredseda NR SR (2021-03-30):
A posledný procedurálny, pán predseda Kremský.
Glváč, Martin, podpredseda NR SR (2017-02-10):
Vážené panie poslankyne, vážení páni poslanci, zaujmite svoje miesta. Po konzultácii s pánom predsedom, keďže nebol všeobecný súhlas, malo to byť urýchlenie, pokračujeme normálne v utorok, v utorok o deviatej. (Potlesk, reakcie z pléna.)
Jurinová, Erika, podpredsedníčka NR SR (2014-10-16):
Ďakujem pekne, pán minister, pán podpredseda vlády. Pokračujeme piatou otázkou, ktorú položil pán poslanec Zsolt Simon, a je smerovaná na ministra pôdohospodárstva a rozvoja vidieka Slovenskej republiky Ľubomíra Jahnátka: „Vlani ste informovali Národnú radu Slovenskej republiky o tom, že spoločnosť SIMA SH je napojená na bývalého odborového predáka, zaplatí za drevo š. p. Lesy za odobraté drevo podľa splátkového kalendára. Pôvodne totiž drevo nezaplatila a vy ste sľúbili, že tak urobí. V akom štádiu je splatenie?“ Nech sa páči, pán minister.
Tomáš, Erik, poslanec NR SR (2020-03-24):
Ďakujem pekne. Tiež chcem zvolať všetkých členov výboru na kontrolu SIS. Keďže sme aj my závislí od riadnych výborov, tak predpokladám, že výbor sa bude konať o 13.30 hod. v zasadačke č. 71. čo je v ubytovacom, v trakte ubytovacieho zariadenia. Ďakujem pekne.
Hort, Milan, podpredseda NR SR (2011-09-14):
Posledný písomne prihlásený do rozpravy je pán poslanec Miroslav Beblavý, nech sa páči.
Ďuriš Nicholsonová, Lucia, podpredsedníčka NR SR (2019-06-20):
Vyhlasujem všeobecnú rozpravu k tomuto bodu. Písomne sa neprihlásil nikto. Máte možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1427. Spoločná správa výborov má tlač 1427a. A opäť ho uvedie pán minister spravodlivosti. Nech sa páči.
Nicholsonová, Lucia, podpredsedníčka NR SR (2016-05-18):
S reakciou na faktické poznámky pán poslanec Gál.
Kvasnička, Marián, poslanec NR SR (2014-07-10):
Ďakujem veľmi pekne. Ako sledujem tú diskusiu, tak mi beží pred očami taký obraz z francúzskeho výtvarného umenia z konca 19. storočia. George Seurat namaľoval krásny obraz Nedeľa v La Grande Jatte, kde ľudia sú na brehu Seiny pod slnečníkmi, je neskutočný kľud, pokoj a aura nedele bez akýchkoľvek prívlastkov náboženských, liberálnych, onakých, proste pokoj a zastavenie. Som rád, že Ján Figeľ upozornil, že si, Janko, upozornil na ten rozmer kultúrny. Ja si myslím, že spôsob, akým sa diskutuje o tejto téme, je trošku zavádzajúci. Tu nejde o konflikt kresťanských a liberálnych pohľadov, tu ide o tému, ktorá je širšia. Je to téma sociálna, komunitná, psychohygienická, relaxačná, kultúrna, rodinná. A naozaj s tým podľa mňa je problém, pretože človek, a by som dal do pozornosti jednu štúdiu Maxa Picarda Človek na úteku, hľadá rôzne formy, ako sa vyhnúť stretnutiu so samým sebou. On tam popísal anatómiu tohto úteku a, si myslím, aj odpor voči nedeli, tak ako ju navrhujú moji kolegovia, vyplýva z nechuti byť konfrontovaný sám so sebou. Samozrejme, má to aj tie sociálne, rodinné dopady, kontakt s príbuznými a tak ďalej. Ale v prvom rade ja vidím problém hlbší a, môžem povedať, aj budhistický, a nemusíme byť kresťania, snahy vyhnúť sa stretnutiu samého so sebou. Dokonca existuje aj v psychiatrii jedna kategória, sa to volá nedeľná neuróza, že ľudia sú tak nastavení v tom tempe, že akonáhle vypadnú z tempa, majú depresívnu symptomatológiu, cítia sa opustení, deprimovaní a čakajú... (Prerušenie vystúpenia časomerom.)
P. Muránsky, poslanec: (2003-04-24):
Chcem povedať, tak ako pri prechode tohto zákona do druhého čítania, teda v prvom čítaní, že v § 6 nie je jednoznačne vymedzené ustanovenie, ktoré by riešilo aj prevod na štát na základe zákona č. 169/1949 Zb. o vojenských obvodoch. Zákonom o vojenských obvodoch sa násilnou formou a za zjavného porušovania ľudských práv a slobôd odoberali vlastnícke práva občanom Slovenskej republiky v oblasti Levočských vrchov v rokoch 1949, a to podčiarkujem, 1949 až 1956, nie ako som niekoľkokrát počul, že pred rokom 1948. Prevod nehnuteľností majetku bol sprevádzaný rôznymi formami nátlaku, ako bolo násilné odobratie nehnuteľností za asistencie ozbrojených síl, ako bola násilná likvidácia ľudských obydlí a hospodárskych budov vypaľovaním, pomocou výbušnín, ako bolo bezdôvodné odvádzanie hovädzieho dobytka bez poskytnutej náhrady, ako bolo násilné zadržiavanie ľudí vo vyšetrovacích celách s cieľom, aby vlastník súhlasil s odobratím tohto majetku, ako bolo odobratie týchto lesných porastov bez vyplatenia náhrady, čo podčiarkujem, bez vyplatenia náhrady. Takýmto spôsobom bolo vlastníckeho práva zbavených vyše 30 000 obyvateľov severného Spiša, ktorí sa dodnes nezmierili s touto krivdou a uplatňujú a dožadujú sa svojich vlastníckych práv. A to chcem podotknúť na pléne parlamentu, že po niekoľkýkrát v tomto parlamente po roku 1990. Dodnes neboli vypočutí. Prijatím tejto novely by sa ukončilo dlhoročné snaženie pôvodných vlastníkov, ako sú fyzické osoby a lesné spoločenstvá, o prinavrátenie týchto vlastníckych práv. Vlastnícke práva obcí pritom vo Vojenskom obvode Javorina už boli vyriešené, a to zákonom č. 138/1991 Zb. o majetku obcí v znení neskorších predpisov. Nie je nijaký dôvod, aby takýmto spôsobom neboli prinavrátené práva vlastnícke v tomto vojenskom obvode a v týchto lesných spoločenstvách aj fyzickým osobám, ktoré som spomenul v uvedených citáciách. Chcem povedať, že túto poslaneckú novelu odsúhlasila aj vláda Slovenskej republiky s pripomienkami, ktoré podala Legislatívna rada vlády Slovenskej republiky a legislatívny odbor Národnej rady Slovenskej republiky, ktoré sú zapracované v spoločnej správe. A ako navrhovateľ som si ich osvojil a poprosil by som kolegov poslancov, aby s nimi súhlasili a v rámci spoločnej správy aj hlasovali podľa odporúčaní gestorského Výboru Národnej rady Slovenskej republiky pre pôdohospodárstvo, ktorý aj odporúča danú novelu zákona schváliť. Ďakujem pekne.
Grausová, Natália, poslankyňa NR SR (2016-10-26):
Vďaka. Občan Dostál zavádza, keď tu obhajuje islam a hovorí o nejakých obavách. Tie obavy pred islamom sú veľmi odôvodnené. Generálny tajomník OSN Pan Ki-mun sa verejne vyjadril o presídlení, o plánovanom presídlení 75 miliónov, opakujem ešte raz, 75 miliónov migrantov z Ázie a Afriky. Väčšinou to budú moslimovia a nepôjdu do Spojených štátov ani do Austrálie, ale pôjdu do Európy. A preto hovorím, je odôvodnená táto obava. A ešte raz opakujem, islam nepatrí do Európy, islam nepatrí na Slovensko, do Slovenskej republiky. Ďakujem.
Laššáková, Jana, podpredsedníčka NR SR (2012-11-28):
Na vystúpenie pani podpredsedníčky s faktickými poznámkami páni poslanci Záhumenský, Fronc, Kaník, Sulík, Gál, Kuffa, Přidal, Štefanec. Končím možnosť prihlásiť sa s faktickými poznámkami. Nech sa páči, poslanec Záhumenský.
Grendel, Gábor, podpredseda NR SR (2021-09-24):
Ďakujeme, pán minister. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 136 poslancov, za 86, proti 9, zdržalo sa 41. Uvedený návrh sme schválili.
Hrnčiar, Andrej, podpredseda NR SR (2018-12-05):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Ako prvý požiadal o slovo navrhovateľ. Nech sa páči.
Danko, Andrej, predseda NR SR (2017-05-11):
Ďakujem pani poslankyni. Pani poslankyňa Zemanová? Nie je v sále. Definitívne stráca poradie. Pýtam sa, či sa niekto prihlasuje do rozpravy ústne. Pán poslanec Marosz. Uzatváram možnosť prihlásenia do rozpravy ústne. Nech sa páči, pán poslanec.
Laššáková Jana, podpredsedníčka NR SR (2015-12-02):
Začnite, začnite, ja neviem, kde je pani podpredsedníčka Jurinová.
Simon, Zsolt, poslanec NR SR (2013-12-10):
Ďakujem. Pán kolega Brocka, mali ste takmer vo všetkom pravdu. Možno, že ešte pár takých momentov na vyzdvihnutie. V roku 2011, keď sme pripravovali rozpočet na rok 2011, tak vláda si dala za cieľ z výberu daní a zo šetrenia sa podieľať pomerne 50 na 50 %, že minimálne vláda musí toľko ušetriť sama na sebe a na výdavkoch, ako chce prispieť alebo na konsolidáciu prispieť z hľadiska daní. Táto vláda ukazuje, že na sebe šetriť nechce. Preto ja si tiež myslím, že skutočne jeden plat stačí. A to, či SMER myslí, myslel tú istotu vážne, sa ukáže pri hlasovaní o tom návrhu, či jeden plat stačí. V každom prípade je treba povedať, že SMER vie garantovať len jednu istotu, istotu neschopnosti, klamstva a zbabelosti. Pretože pokiaľ by garantoval niečo iné, tak občania by nestrácali prácu v tejto krajine, občania by sa nemali horšie, nemuseli by platiť väčšie dane a odvody, ale mohli by sa mať lepšie. SMER garantuje len to, že bude viac nezamestnaných, respektíve nezamestnanosť nebude klesať na Slovensku. A za toto môže jednoznačne Robert Fico a jeho strana SMER. A toto treba pomenovať. A i keď táto diskusia sa zdá, že je jalová a dlhá, ale ja si myslím, že je potrebná preto, aby občania tejto krajiny vedeli, že SMER dokáže pre nich garantovať len to, že sa budú mať horšie. A ako pán premiér povedal o tom vreci zemiakov, ja si myslím, že občania to pochopili a patrične aj to ocenili vo voľbách do VÚC.
Hudecová, Eva, poslankyňa NR SR (2020-04-28):
Ďakujem pekne za slovo. Je pravdou, že obnova dôvery v právny štát je veľmi veľkou výzvou najmä v období, keď väčšina občanov, až 65 % občanov, tak ako ste spomenula, neverí v spravodlivé konanie súdov. A tak reforma súdnictva je preto jediným možným riešením v tejto situácii. Ďalej ste uviedla, a s čím plne súhlasím, je, že rozhodnutie súdov je neúmerne dlhé, a preto zavedenie časového rámca na rozhodnutie súdov, aby tak nedochádzalo k ich prieťahom, je dôležitým krokom, ktorý prispeje k urýchleniu konania. Tiež si myslím, že transparentný výber kandidátov, či už na sudcov, alebo prokurátorov je dobrým nástrojom na odstránenie korupcie a klientelizmu v justícii. Ďakujem.
Susko, Boris, minister spravodlivosti SR (2024-02-07):
Ďakujem pekne. Začnem, začnem od konca. Hovoríte o tom, že, pani poslankyňa, že súčasný systém sa vie vysporiadať, alebo sa vedel vysporiadať s nezákonnou väzbou. No ja som teda nie toho názoru, že sa vedel vysporiadať, lebo to, že ten Ústavný súd rozhodol, ale ten človek bol v nezákonnej väzbe jeden a pol roka, kto mu vráti jeden a pol roka života? Kto mu nahradí poškodené zdravie, ktoré v tejto väzbe mu bolo spôsobené? Viete, vy hovoríte o tom, že veď súd rozhodne. Ale Ústavný súd rozhoduje až na základe ústavnej sťažnosti. To je až posledný krok, toto sa malo riešiť hneď na začiatku. A my musíme nastaviť parametre tak, aby sa, aby k takémuto konaniu vôbec nemohlo dôjsť. Aby nemohlo dôjsť k tomu, že niekto bude držaný jeden a pol roka v nezákonnej väzbe, aby sa vo väzbe porušovali základné ľudské práva a slobody, ako sme to ukázali na iks prípadoch. Takže toto je ten dôvod, prečo to robíme a prečo to robíme tak rýchlo, aby sa, aby k takémuto dochádzať nemohlo. Keď pre vás je to v poriadku, že niekto je jeden a pol roka v nezákonnej väzbe, no tak potom chápem vaše nastavenie. Pokiaľ ide o odstrašujúcu funkciu trestnej, trestných sadzieb, pán poslanec Vančo, ja rozumiem tomu, čo hovoríte a súhlasím s tým, že trestné právo alebo funkcia trestného práva je aj o odstrašujúca, len je preukázané už ikskrát, že samotná výška trestnej sadzby nemá vplyv na páchanie trestnej činnosti, že keď páchateľ ide páchať trestnú činnosť, on si nepozrie najprv v Trestnom zákone, že aké sú za to sadzby a podľa toho ide páchať, alebo nejde páchať tú trestnú činnosť. Tam je tá funkcia, musí byť alebo ten, to právo na spravodlivý trest a spravodlivý proces aj s odstrašujúcou funkciou trestnej sadzby musí byť nejakým spôsobom vyvážená. A ja si myslím, že desaťročný trest za tie najvážnejšie ekonomické trestné činy je dostatočný trest na to, aby to bolo vyvážené k uloženiu spravodlivého a primeraného... (Prerušenie vystúpenia časomerom.)
Herák, Ján, poslanec NR SR (2021-05-05):
Ďakujem pekne. Vážený pán predseda, vážené poslankyne, vážení poslanci... (Prerušenie vystúpenia predsedajúcim.)
Žitňanská, Lucia, poslankyňa NR SR (2012-07-31):
Ďakujem veľmi pekne všetkým poslancom za faktické pripomienky. Čakala som, že pán poslanec Jarjabek sa ozve. Je to taká obsesia, vždy, keď vystúpim, ale už ste boli aj lepší. Priznám sa, že nepovedali ste tentokrát nič, čo by bolo hodné reakcie To v zásade platí aj pre pána poslanca Podmanického. Preto si dovolím naozaj len apelovať už na osemdesiatich troch poslancov vlády jednej strany, aby aspoň v tejto chvíli naozaj podporili procedurálny návrh pána poslanca Hrušovského, keď o ňom budeme hlasovať. Ďakujem pekne.
Kondrót, Maroš, poslanec NR SR (2015-03-19):
Keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v dnešnej rozprave a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kašper, Igor, poslanec NR SR (2021-09-21):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie ústavnoprávnemu výboru, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem v súlade s rozhodnutím predsedu Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade Slovenskej republiky v prvom čítaní. Prosím, dajte o tom hlasovať.
Viskupič, Jozef, poslanec NR SR (2013-09-13):
Ďakujem. Ja sa možno s časťou toho vystúpenia veľmi stotožňujem a tak, ako si vyzval, ja by som poprosil, aby sme nemenili body programu, pretože následne síce v prvom čítaní nie je možnosť, keď máme nejaký program, aby sme to prehadzovali s tým, že možnože sa dobre poznáte s vedením parlamentu a máte tu 83 poslancov, tak si to posuniete teraz. Teraz sme mali rokovať o zákone predkladateľa pána Jána Figeľa o korupcii. Na toto sa poslanci pravdepodobne pripravili a vy ste, možno aj týmto dehonestujete tému, o ktorej tak zápalisto rozprával pán Hlina. K veci. Myslím si tak isto, že sa pri tejto úprave dá ísť omnoho hlbšie a v zmysle prvého čítania, ak je od začiatku, sa zle zapne gombík prvý, tak potom už tá fazóna nesedí celá. Čiže ak v prvom čítaní je predložené niečo, čo nerieši problém do podstaty, pravdepodobne niekde nastáva chyba. Prečo sme si na to nesadli, neurobili sme jeden slušný zákon, ktorý naozaj postihuje tú podstatu alebo – ako bolo povedané – DNA a neriešilo kozmetické úpravy problému, ktorý trápi práve tie najnižšie príjmové skupiny, ktorých máte vždy plné ústa a momentálne im veľmi teda v ústrety nevychádzate? Ďakujem.
P. Farkas, poslanec: (2003-12-11):
My ako spravodajcovia sledujeme tieto návrhy tak z obsahového, ako aj z legislatívneho hľadiska a vychádzajúc z toho, že ide o takýto problémový okruh otázok, ktorý je nám blízky, a vychádzajúc aj z toho, že vláda pri predložení vládneho návrhu zákona o rozpočte na rok 2004 vo svojich rezervách počítala aj s položkou na dobudovanie alebo rekonštrukciu Univerzitnej knižnice sa nám javí ako skupine poslancov, že bude potrebné tento pozmeňujúci návrh trošičku upraviť tak z obsahového, ako aj z legislatívneho hľadiska a práve preto skupina poslancov teraz pristupuje k tejto otázke na čele s pánom poslancom Opaterným a navrhujeme v prílohe č. 3 k zákonu o rozpočte na rok 2004 výdavky štátneho rozpočtu záväzné ukazovatele meniť takto. V kapitole Ministerstva kultúry Slovenskej republiky zvýšiť výdavky o 95 miliónov Sk a tieto zdroje použiť na multifunkčné, kultúrne a knižničné centrum Program 07G0109. Teda tak už som naznačil na dobudovanie Univerzitnej knižnice a podľa nášho hodnotenia, keď tieto prostriedky budú zabezpečené v rozpočte, tak je tu reálna šanca nato, že do konca roku 2004 táto knižnica bude naďalej môcť slúžiť verejnosti. Ďakujem vám pekne za podporu.
Zmajkovičová, Renáta, podpredsedníčka NR SR (2012-06-21):
Pani poslankyňa Gabániová.
Blanár, Juraj, podpredseda NR SR (2021-01-29):
Pán poslanec Beluský, môžete reagovať na faktické poznámky.
Sidor, Igor, poslanec NR SR (2010-10-19):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 24. novembra 2010 a v gestorskom výbore do 26. novembra 2010.
Sulík, Richard, predseda NR SR (2010-11-03):
Na faktické poznámky reaguje pani poslankyňa Vaľová.
P. Paška, predseda NR SR: (2010-04-27):
(Hlasovanie.) 80 prítomných, 4 za, 3 proti, 68 sa zdržalo, 5 nehlasovali. Ani tento návrh zákona, ktorý vrátil pán prezident, sme neschválili. Teraz budeme hlasovať o návrhu zákona č. 131 o vysokých školách, ktorý vrátil pán prezident na opätovné prerokovanie. Poprosím pána poslanca Martina Fronca. (Hlasovanie o zákone z 9. marca 2010, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1525.)
Bugár, Béla, podpredseda NR SR (2016-09-23):
Teraz otváram možnosť prihlásiť sa ústne do rozpravy. (Reakcia navrhovateľa.) Ústne. Písomne sa už nedá. Vy ako navrhovateľ hocikedy môžte. Dobre, tak teraz idete vy. Ešte sa hlásia štyria. Končím. (Reakcia z pléna.) Ale to som nevedel. Ale však dobre. Otvoril som, prihlásili sa piati. Končím možnosť sa prihlásiť ústne do rozpravy. Pán poslanec, nech sa páči. Vy hocikedy môžte aj ústne, aj písomne. Vy sa neprihlasujete písomne. (Reakcia navrhovateľa.) Dobre, ale ja som nemal takúto informáciu. Nech sa páči, máte slovo. (Reakcia navrhovateľa.) Tak nech sa páči, ale máte slovo. (Reakcia navrhovateľa.) No ešte raz. O čo tu hráte, mi povedzte? (Reakcia navrhovateľa.) Lebo také niečo neexistuje, pán poslanec. Skutočne už prečítajte rokovací poriadok, že hlásim sa ešte písomne. Písomne sa dá len tam vonku. (Reakcia navrhovateľa.) No, tak prepáčte. Vymažte všetkých na tabuli, lebo, dobre, lebo, samozrejme, už za mnou tu kričia, keby, ja neviem, ich ťahali, z nich kožu. Takže vymažte všetkých. Pán poslanec Rajtár, nech sa páči. Ale, prepáčte, nie, nie. Keď pán poslanec vystupuje, tam nemôžte sedieť, lebo on vystupuje ako navrhovateľ. (Reakcia poslankyne Remišovej, ktorá si sadla na miesto určené pre predkladateľa.) No dobre, ale potom buď vy vystúpite, alebo on. To je rokovací poriadok. (Reakcia poslankyne Remišovej.) No ale to sa nedá. Najprv on. No, pán poslanec, viete, čo vy zvládnete? Keď tu budete sedieť, vy to môžte zvládnuť, do tej doby nie. Prečítajte si rokovací poriadok. V sporných prípadoch rozhoduje predsedajúci. To je paragraf. (Reakcia navrhovateľa.) Takže, pán poslanec Rajtár, máte slovo.
Laurenčík, Milan, podpredseda NR SR (2022-05-06):
Faktickú poznámku má pripravenú aj pán poslanec Peter Cmorej. Nech sa páči.
Gažovičová, Tina, poslankyňa NR SR (2024-06-27):
Vážený pán predsedajúci, v rozprave vystúpila jedna pani poslankyňa. Pán predsedajúci, dajte, prosím, hlasovať o tom, že Národná rada Slovenskej republiky sa v súlade s § 73 ods. 3 písm. c) zákona o rokovacom poriadku uzniesla prerokovať predložený návrh zákona v druhom čítaní.
Bugár, Béla, podpredseda NR SR (2017-12-06):
Pán poslanec, keď ste už spomenuli moje meno, čo nebolo spomenuté, tak ste zabudli spomenúť napríklad riadenie župy v Banskej Bystrici. (Smiech v sále a potlesk.) Pán poslanec Dostál.
Glváč, Martin, podpredseda NR SR (2016-09-12):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Figeľ, Ján, podpredseda NR SR (2015-05-15):
Dávam slovo ešte spravodajcovi, ktorého určil gestorský výbor pre vzdelávanie, vedu, mládež a šport, pánovi poslancovi Martinovi Froncovi, nech sa páči.
Zmajkovičová, Renáta, podpredsedníčka NR SR (2012-05-11):
Pán poslanec Podmanický.
Prostredník, Ondrej, poslanec NR SR (2024-01-18):
Ďakujem, pán predsedajúci. Danka, ďakujem, za tvoje vystúpenie. Okrem iného si vo svojom vystúpení hovorila to, že skrátené legislatívne konanie medzi mnohými negatívnymi dopadmi má aj ten, že prehlbuje medzi mladými ľuďmi pocit nedôvery a stratu nádeje, že sa na Slovensku niečo zlepší, a preto odchádzajú. Ja by som doplnil niekoľko faktov k tým, ktoré si už uviedla. Zo Slovenska odchádza študovať do zahraničia 22 % z celkového počtu vysokoškolských študentov. Priemer Európskej únie je 4 %, to znamená, že na Slovensku máme päťnásobne viac mladých ľudí, ktorí odchádzajú študovať do zahraničia. Medzi dôvodmi, ktoré uvádzajú ako, čo ich vedie k odchodu, je nízka kvalita univerzít, výška mzdy, kvalita pracovného prostredia, možnosť sebarealizácie a vôbec celková atmosféra v krajine, a to je aj ten dôvod, ktorý si pripomenula ty. Je smutné, že tento čas, ktorý venujeme výhradám voči skrátenému legislatívnemu konaniu, by sme mohli ako poslanci, ako zákonodarný orgán venovať prijímaniu užitočných zákonov, ktoré by zlepšili situáciu aj v oblasti vysokého školstva. Chcem len pripomenúť, že vláda odborníkov, od ktorej moc preberala súčasná vládna koalícia, nechala na stole Národnú stratégiu výskumu, vývoja a inovácií 2030, v ktorej je niekoľko dobrých návrhov na to, aby sa zlepšilo prostredie aj pre vysoké školy. Hovoria tam o zvýšení počtu doktorandov najmä zo zahraničia. To sú veci, ktorým by sme mali venovať čas, a nie uviaznuť vlastne v takejto diskusii, ktorou, ktorou musíme pripomínať verejnosti... (Prerušenie vystúpenia časomerom.)
Laššáková, Jana, podpredsedníčka NR SR (2013-02-12):
S reakciou pán poslanec Mihál. Nech sa páči.
B. Bugár, podpredseda NR SR: (2001-10-05):
Otváram rozpravu o tomto bode programu. Keďže som nedostal žiadnu písomnú prihlášku poslancov, pýtam sa, kto sa hlási ústne do rozpravy. Pán poslanec Delinga, Kujan, Maňka a pán poslanec Farkas. Končím možnosť sa prihlásiť ústne do rozpravy. Takže sa prihlásili štyria, ako prvý pán poslanec Delinga, potom pán poslanec Kujan, Maňka a Farkas. Nech sa, páči pán poslanec, máte slovo. P. Delinga, poslanec: Vážený pán podpredseda, vážená pani ministerka, panie poslankyne, páni poslanci, dovoľte mi, aby som vystúpil v druhom čítaní k vládnemu návrhu zákona o bankách z pohľadu jednak dôležitých a aktuálnych udalostí, ktoré sa udievajú v našom bankovom sektore, a potom aj z hľadiska záujmu klientskej verejnosti, aby naše banky fungovali v budúcnosti čo najkvalifikovanejšie a aby sa klienti v týchto bankách mohli opierať o dobrý zákon. V úvode chcem povedať, že zákon, ktorý pripravila vláda, sa dá považovať za dosť dobrý zákon a niektoré veci sú v ňom rozvedené veľmi argumentačne a – ako som hovoril v prvom čítaní – až príliš podrobne. Na druhej strane zasa niektoré veci, ktoré sú tam uvedené, nie sú pojmovo dotiahnuté do konca a najhoršie je to, že zákon sa ani neopiera o odvolávky, v ktorých príslušných zákonoch, či už...
Grendel, Gábor, podpredseda NR SR (2020-06-04):
Pán poslanec Šefčík.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 141 poslancov, za 61, proti 0, zdržalo sa 73, nehlasovali 7. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v druhom čítaní o návrhu poslancov Marcinkovej, Ledeckého a Lehotského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení. Je to tlač 1484, bod 158 schváleného programu. Dávam slovo spoločnému spravodajcovi z Výboru pre sociálne veci poslancovi Marcelovi Mihalikovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Vladimíry Marcinkovej, Vladimíra Ledeckého a Tomáša Lehotského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1484.)
A. Belousovová, podpredsedníčka NR SR: (2008-12-04):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Hlási sa do rozpravy pán poslanec Bugár, pán poslanec Lipšic. (Hlasy z pléna.) Pán Bugár – procedurálny návrh. Pán poslanec Lipšic? Do rozpravy. Ešte niekto sa chce prihlásiť do rozpravy? Nie, končím možnosť podania  ústnych prihlášok do rozpravy. A s procedurálnym návrhom vystúpi pán poslanec Bugár. Nech sa páči.
Kamenický Ladislav, poslanec NR SR (2013-10-17):
Teraz budeme hlasovať o všetkých bodoch zo spoločnej správy 1 až 12 s odporúčaním gestorského výboru schváliť.
Bugár, Béla, podpredseda NR SR (2019-05-15):
Nech sa páči, prezentujme sa a hlasujme. (Hlasovanie.) Prítomných 138 poslancov, za 56, proti 23, zdržalo sa 59 poslancov. Konštatujem, že návrh nebol schválený. Ďalej prosím pani poslankyňu Gaborčákovú, aby uviedla hlasovanie o bode... (Reakcia z pléna.) Čo, pán poslanec? ... aby uviedla hlasovanie o bode 63 programu v prvom čítaní o návrhu poslancov Kiššovej, Jurzycu, Galka, Rajtára na vydanie zákona, ktorým sa m... (reakcia podpredsedu Glváča), ktorým sa mení a dopĺňa Zákonník práce, 1419 je to číslo tlače. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Jany Kiššovej, Eugena Jurzycu, Ľubomíra Galka a Jozefa Rajtára na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1419.)
P. Hrušovský, predseda NR SR: (2004-09-23):
(Hlasovanie.) 146 prítomných, 96 za, 1 proti, 49 sa zdržalo. Národná rada Slovenskej republiky zákon o miestnych daniach a miestnom poplatku za komunálne odpady a drobné stavebné odpady schválila. Páni poslanci, odporúčam teraz, aby sme pristúpili k hlasovaniu o návrhu uznesenia Národnej rady Slovenskej republiky k návrhu na zmeny v zložení výborov Národnej rady Slovenskej republiky , ktorý máte ako tlač 870. Otváram rozpravu o tomto návrhu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu uznesenia Národnej rady, ktorým Národná rada odvoláva z výboru pre obranu a bezpečnosť poslanca Banáša a volí poslanca Elsnera do výboru pre obranu a bezpečnosť. Prosím, prezentujme sa a hlasujme. (Hlasovanie.) 136 prítomných, 102 za, 1 proti, 29 sa zdržalo, 4 nehlasovali. Návrh sme schválili. Panie poslankyne, páni poslanci, prerušujem rokovanie 31. schôdze Národnej rady, budeme pokračovať ráno o 9.00 hodine prerokúvaním správy o plnení štátneho rozpočtu Slovenskej republiky za I. polrok 2004. Poprosím pána podpredsedu vlády a ministra financií, aby sa dostavil ráno o 9.00 hodine na rokovanie Národnej rady. Prajem vám všetkým dobrú noc. (Prerušenie rokovania o 19.06 hodine.)
Jurinová, Erika, podpredsedníčka NR SR (2013-02-05):
Ďakujem pekne, pán minister. Prosím povereného člena výboru pre hospodárske záležitosti poslanca Michala Bagačku, aby informoval Národnú radu o výsledku prerokovania správy vo výboroch.
Madej, Róbert, poslanec NR SR (2019-01-29):
Ďakujem veľmi pekne. Dovoľte mi najprv formulovať procedurálny návrh. Navrhujem rokovanie o bode 7, ktoré bolo pôvodne navrhnuté na stredu 30. januára 2019, presunúť na stredu 6. februára 2019 o 14.00. Odôvodnenie: vzhľadom k tomu, že vznikli procedurálne a právne otázky o ďalšom postupe, je potrebné, aby sme mali dostatočný časový priestor tieto otázky vyriešiť. Streda 
6. februára 2019 o 14.00. Ďakujem pekne.
Hrnčiar, Andrej, podpredseda NR SR (2016-05-25):
Ďakujem, nech sa páči, pán poslanec Burian.
J. Počiatek, minister financií SR: (2006-10-18):
Podľa čl. 7 ods. 5 Ústavy Slovenskej republiky priamo zakladá práva alebo povinnosti fyzických osôb alebo právnických osôb a na to, aby mala prednosť pred zákonmi, musí byť ratifikovaná a vyhlásená spôsobom ustanoveným zákonom. Táto zmluva bola podpísaná 13. mája 2005 počas oficiálnej návštevy prezidenta Spojených štátov mexických v Bratislave. Pokiaľ ide o otázku zlučiteľnosti medzinárodných zmlúv o zamedzení dvojitého zdanenia s právom Európskych spoločenstiev a Európskej únie, spôsob zamedzenia dvojitého zdanenia je v pôsobnosti jednotlivých členských štátov Európskej únie podľa čl. 293 Zmluvy o založení Európskeho spoločenstva. Ustanovenia zmluvy upravujúce spôsob zdaňovania dividend však rešpektujú princípy smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch v znení smernice Rady 2003/123/ES z 22. decembra 2003. V zmysle vnútroštátneho právneho poriadku Slovenskej republiky je táto zmluva podľa svojho obsahu zmluvou prezidentskej povahy, a preto sa vyžaduje pred ratifikáciou súhlas Národnej rady Slovenskej republiky. Zmluva nevyžaduje zmeny v právnom poriadku Slovenskej republiky a nedotýka sa záväzkov vyplývajúcich z iných medzinárodných, ktorými je Slovenská republika viazaná. Zmluva je v súlade s Ústavou Slovenskej republiky a ústavnými zákonmi. Súčasťou predkladaného materiálu je doložka prednosti medzinárodnej zmluvy pred zákonmi upravená v zmysle stanoviska Legislatívnej rady vlády Slovenskej republiky. Ďakujem za pozornosť.
Hrnčiar, Andrej, podpredseda NR SR (2019-09-24):
Šesť faktických poznámok. Nech sa páči, pán poslanec Vašečka.
Hufková, Eva, poslankyňa NR SR (2014-07-11):
Ďakujem pekne. Vážená pani predsedajúca, vážený pán predseda Najvyššieho kotolného úradu, vážené panie poslankyne, vážení páni poslanci. Dovoľte mi ako určenej spravodajkyni výboru predniesť správu Výboru Národnej rady pre financie a rozpočet o výsledku prerokovania správy o výsledkoch kontrolnej činnosti Najvyššieho kontrolného úradu Slovenskej republiky za rok 2013, tlač 946. Správu pridelil predseda Národnej rady výboru pre financie a rozpočet. Ako gestorský výbor určil výbor pre financie a rozpočet. Uvedenú správu prerokoval výbor pre financie a rozpočet, uznesenie č. 289 z 29. apríla 2014. Výbor odporučil Národnej rade správu vziať na vedomie. Výbor Národnej rady pre financie a rozpočet ako gestorský výbor uznesením č. 290 z 29. apríla 2014 schválil správu výboru Národnej rady k správe o výsledkoch kontrolnej činnosti Najvyššieho kontrolného úradu Slovenskej republiky za rok 2013. Určil ma za spravodajkyňu výboru. Zároveň navrhol Národnej rade podľa § 26 ods.1 zákona Národnej rady o rokovacom poriadku vysloviť súhlas, aby predseda Najvyššieho kontrolného úradu Slovenskej republiky Ján Jasovský správu uviedol a mohol vystúpiť v rozprave na schôdzi Národnej rady Slovenskej republiky. Návrh na uznesenie je prílohou tejto správy. Ďakujem, pani predsedajúca, skončila som. Otvorte, prosím, rozpravu.
V. Veteška, podpredseda NR SR: (2004-03-03):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 554. Návrh na jeho pridelenie na prerokovanie výborom máte v rozhodnutí č. 585. Prosím ministra vnútra Slovenskej republiky pána Vladimíra Palka, aby návrh zákona uviedol. Nech sa páči.
Kollár, Boris, predseda NR SR (2020-04-03):
Prosím, prezentujme sa a hlasujeme. (Hlasovanie.) Prítomných 109 poslancov, za 108, nehlasoval 1. Schválené. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu na..., výborom, o určení gestorského výboru, ako aj lehoty na jeho prerokovanie. Prosím, pani spravodajkyňa, aby uviedla hlasovanie.
Laššáková, Jana, podpredsedníčka NR SR (2012-11-07):
Chce zaujať k rozprave spravodajca? Nie. Prerušujem rokovanie o tomto bode programu. A teraz pristúpime v rokovaní druhým čítaním o vládnom návrhu zákona o štátnych hmotných rezervách, ktoré prerokovávame v skrátenom legislatívnom konaní. Vládny návrh zákona je pod tlačou 268, spoločná správa výborov má tlač 268a. Prosím ministra spravodlivosti Tomáša Boreca, aby v zastúpení ministerstva hospodárstva vládny návrh zákona odôvodnil. Nech sa páči, pán minister, máte slovo. (Rokovanie v skrátenom legislatívnom konaní o vládnom návrhu zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 268.)
Hrnčiar, Andrej, podpredseda NR SR (2018-09-13):
Pán poslanec Heger.
Linhart, Patrick, poslanec NR SR (2023-03-23):
Ďakujem za slovo, pán predsedajúci. Začnem odzadu, aby som nezabudol. Kto bude kontrolovať, kto bude vydávať tie certifikáty? Bude to, pán Taraba, RVPS-ka, ŠVPS RVPS, čiže Štátna veterinárna správa vydá certifikát, RVPS-ka bude kontrolovať tento certifikát, lebo oni majú priamo dosah na, na tých, na tých trhoviskách. Sú tam ľudia, ktorí sú určení pre tie trhoviská, a títo kontrolóri kontrolujú aj supermarkety. V Nových Zámkoch sú, bohužiaľ, len traja, keď už hovorím o tých Nových Zámkoch, tu bolo spomínané viackrát. Takže je to naozaj až nadľudské odkontrolovať asi 150 miest, v ktorých v Nových Zámkoch som podľa, ja som sa s nimi stretol, samozrejme, ja som sa s nimi rozprával, aj s RVPS-kou. Ja som, začínal som tak s týmto zákonom, že išiel som od úrovne trhoviska až po parlament. Čiže prešiel som si to celé, ako pán kolega spomínal, aj z SaS pán Oravec, ja som jednal len s pánom Hirmanom, s nikým iným. Ja som sa nebavil s ministerstvom, je to pravda, dostal som požehnanie z koaličnej rady, pripadalo mi to, že to je, že to je všetko. Prečítali si to, povedali, že je to okej, tým pádom som sa tomu viac nevenoval, takže áno, máte pravdu v tomto. Priamo pán minister, pre ministra že to je akože vzdelaný človek, ktorý teda je ten, ktorý rozhoduje. A, pán kolega Taraba, ešte ďalej, prepáčte, že som odbočil z tohto. Áno, ja som otvorený takisto hocakým zmenám, či už teda v pozmeňováku v druhom čítaní, v čítaní od vás alebo od pána Oravca. Už som si zistil od kamaráta Mariána Viskupiča, vášho kolegu, že kto ste, čo ste, ospravedlňujem sa, nevedel som. Boli ste štátny tajomník. Veľmi rád si s vami sadnem na toto a prepracujeme to. Stiahnuť to nemôžem, pretože tým pádom to zabijem navždy, takže môžme len pokračovať, ale s pozmeňovákom. Ja vám ešte raz veľmi pekne ďakujem za fantastickú diskusiu.
Brixi, Otto, poslanec NR SR (2012-05-03):
Ďakujem pekne, pani predsedajúca. Vážené dámy, vážení páni, páni ministri, kolegyne, kolegovia, po až neuveriteľne slušnom a pragmatickom prejave pána poslanca Matoviča som nadobudol dojem, že kráčame do novej éry slovenského parlamentarizmu, založenej na reálnej spolupráci a akomsi politickom konsenze. O to viac ma zarmútil príspevok pána poslanca Kaníka, ktorý tu hovoril o akýchsi zahmlených ambíciách súčasnej vlády, ktoré sú založené na nejakom nejasnom konaní. Nuž, pán poslanec Kaník, ja som veľmi rád, že tieto ambície táto vláda definovala veľmi jasne, priezračne a že sú o ľuďoch a sú pre ľudí. O to viac ma mrzí, o to viac ma mrzia tie triedne rozdiely, o ktorých ste tu tak emotívne hovoril. Presne tie rozdiely, ktoré sa vytvorili v tejto krajine za druhej Dzurindovej vlády a za vlády Ivety Radičovej. Či už to boli rozdiely medzi bohatými – chudobnými, zdravými – chorými alebo medzi ľuďmi z východného Slovenska a západného. Ja som veľmi rád, že Slovensko si 10.3. vybralo kráčanie po ceste úplne opačnej. A ešte na záver taká možno otázočka. Tých 300 eur, ktorými ste tu pre malou chvíľkou mával, to je tých 300 eur, ktoré ste ako minister práce, sociálnych vecí a rodiny zobrali slovenským invalidom? Ďakujem pekne.
Blaha, Ľuboš, podpredseda NR SR (2023-12-12):
Podľa praxe, pán kolega, podľa praxe, ako sme tu mali vždy, pokiaľ iba na chvíľku odišiel pán minister kvôli hygienickým potrebám, tak sa to rešpektovalo. Skúsme počkať, on naozaj neodišiel za iným účelom, určite vás počúva. Ale pokiaľ na tom trváte, aby sme tu čakali, tak je to iba forma obštrukcie a myslím si, že je to pod vašu úroveň. Ale skúste sa nad tým zamyslieť. (Reakcie z pléna.) V poriadku. Samozrejme, že je to obštrukcia, ale... (Reakcia z pléna.) V poriadku. Takže počkáme na pána ministra. Poprosím zastaviť čas pánovi poslancovi. (Ruch v sále. Smiech v sále.) Tak poprosím vrátiť kolegovi minútu pätnásť, on si to zrátal, tak minútu pätnásť. Pán minister je medzi nami, vrátil sa. Veľmi ste chýbali pánovi poslancovi Viskupičovi, Takže ďakujem za túto formu obštrukcie, páni kolegovia, a verím, že sa už vrátime k serióznej diskusií. Takže, pán poslanec, nech sa páči, pokračujte.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o pozmeňujúcom návrhu pána poslanca Šíbla. (Hlasovanie.) Prítomných 116, za 79, proti 8, zdržalo sa 29, hlasovali všetci. Konštatujem, že návrh pána poslanca Šíbla sme schválili. Prosím ďalšie návrhy.
Zmajkovičová, Renáta, podpredsedníčka NR SR (2014-03-21):
S reakciou pán poslanec Matovič. Pani poslankyňa, či pani podpredsedníčka Laššáková ma informovala, že ste sa prihlásili po, keď uzavrela. (Reakcia poslanca Hraška.) Pán poslanec Matovič, nech sa páči s reakciou. (Reakcia poslanca Hraška a ďalšie reakcie z pléna.)
Klus, Martin, podpredseda NR SR (2019-10-24):
Ďakujem. My sme vyčerpali čas, ale ešte krátku odpoveď, ak má záujem pán podpredseda vlády.
Hlina, Alojz, poslanec NR SR (2015-11-24):
Dobre, pán minister. Vidíte, tu máte svedectvo toho, s kým oni potrebujú debatovať, s kým SMER potrebuje debatovať. Vyzbierajte si na ulici mimoparlamentné strany a choďte s nimi diskutovať. Choďte, lebo to viete robiť, jedine to zvládnete, vážení, nič viac nezvládnete. Ja hovorím, že ustanovenia v tomto zákone, ktorý teraz preberáme, sú nedostatočné z môjho pohľadu na to, ako funguje tá polícia. Však sa z toho už smeje každý. Načo slúži polícia? Je to na prikrývanie zločinu alebo na odhaľovanie zločinu? Ako odmeňujete policajtov za to, že odhaľujú zločin alebo že prikrývajú zločin? Máte 4 mil. na odmeny vo vašom rezorte. A máte 6,5 mil. eur na čistenie softvéru, prosím vás, na vysávanie. A, počkajte, ako sa to volá? Je to infraštruktúra, na ktorú máte miliardu. Celý jeho rezort má miliardu na vyfukovanie ventilátorov v počítačoch a má 4 mil. na odmeny. Pán minister, ako vyhodnocujete to ustanovenie o odmeňovaní? (Reakcia navrhovateľa.)
Hrnčiar, Andrej, podpredseda NR SR (2019-02-12):
Jedna faktická poznámka, pán poslanec Matovič.
Blanár, Juraj, podpredseda NR SR (2023-03-21):
Pán poslanec Vladimír Faič s faktickou poznámkou.